OpenLLM-France/wikimedia huggingface dataset:
# Kazuo Echigo

Kazuo Echigo (Prefectura de Mie, 28 de desembre de 1965) és un futbolista japonès que disputà sis partits amb la selecció japonesa.

## Enllaços externs

* National Football Teams
* Japan National Football Team Database
# Kazuo Chiba

Kazuo Chiba (Tòquio, 5 de febrer de 1940-5 de juny de 2015) és un professor d'Aikido 8è dan Aikikai. Va fundar l'Aikikai de San Diego on es va instal·lar el 1981, i és també responsable del Birankai, organització dedicada a la difusió de l'Aikido.

## Referències

* ↑ «T.K. Chiba, 1940-2015», 05-06-2015.
* ↑ «Teachers» (en anglès). Birankai.org. [Consulta: 26 maig 2012].

## Enllaços externs

* Birankai.org (anglès)
# Kane

«Kane» té aquests significats:
* Biografies:
** Glen Jacobs conegut com a Kane (1967), lluitador professional
** Richard Kane (1662 - 1736), tinent de governador i governador anglès de Menorca
* Toponímia:
** Camí d'en Kane, camí de cavalls que travessava Menorca de Ciutadella a Maó i que avui, des d'Es Mercadal a Maó
** Kane o Qani, empori a Aràbia del sud, modern Bir Ali
** Kane (Illinois)
** Kane (Pennsilvània)
* Cultura:
** Ciutadà Kane (Citizen Kane) pel·lícula d'Orson Welles
** Kane (publicació), revista sobre el fetitxisme de les surres o spanking
# Juli Sever (gramàtic)

Juli Sever (en llatí Julius Severus) va ser un gramàtic romà.
De la seva personalitat no se'n coneix cap detall i només consta que era l'autor d'un petit tractat titulat De Pedibus Expositio, que va ser publicat per primer cop el 1755 juntament amb l'obra de Flavi Mal·li Teodor (d'igual temàtica), per Heusinger.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Boston: Little, Brown & Comp., 1867, p. 805.
# Julien Candelon

Julià Candelon, va néixer el 8 de juliol de 1980 a Agen. És un jugador de rugbi a 15, que ha jugat amb l'equip de França i que evoluciona amb el RC Narbonne al lloc de tres quarts ala (1,70 m per a 79 kg). Jugarà a l'USAP a la temporada 2007-08.

## Carrera del jugador
### Clubs

* Tournon d'Agenais
* Villeneuve-Sur-Lot
* Agen 1998-99
* Stade toulousain 1999-2003
* RC Narbonne 2003-2007
* USAP(Perpinyà) 2007-
Ha disputat 7 partits de Competició europea amb el Narbona (4 proves)

### Amb la selecció francesa

Va disputar el seu primer partit amistós el 18 de juny de 2005 contra l'equip de Sud-àfrica.

## Palmarès
### En club

* Campió de França Crabos el 1999 (amb Tolosa de Llenguadoc).
* Campió de França esperances el 2003 (amb Tolosa de Llenguadoc).

### En equip nacional

* 2 seleccions (el 2005)
* 2 proves

### Altres seleccions

Internacional de rugby a 7 (participació en els torneigs de París & Londres el 2006) Internacional França Té (2 seleccions & 1 prova el 2005 contra Angleterre A i Itàlia A)

## Enllaços externs

* Estadístiques a scrum.com
* Parcours en épreuves européennes Arxivat 2007-09-30 a Wayback Machine.
# Julien Carbon

Julien Carbon és un director de cinema i guionista francès, que treballa en duo amb Laurent Courtiaud a Hong Kong.

## Biografia

El músic clàssic, periodista i crític de cinema Julien Carbon, va conèixer a París el 1990 el director audiovisual, escriptor i periodista de Laurent Courtiaud, i els va unir la seva passió pel cinema asiàtic.

## Filmografia
### Guionistes

* 1999 : Running Out of Time (Aau chin)
* 2000 : Black Door
* 2002 : Black Mask 2: City of Masks (Hak hap 2)
* 2002 : Le Talisman (Tian mai chuan qi)

### Directors

* 2011 : Les Nuits rouges du bourreau de jade
* 2011 : Betrayal

## Distincions

* Premi al millor guió als Golden Bauhinia Awards 2000 per Running Out of Time.

## Notes i referències

* ↑ Julien Carbon a unifrance.org
* ↑ Entrevista a Julien Carbon i Laurernt Courtiaud a eastasia.fr

## Enllaços externs

* Articles de Julien Carbon a Libération
# Karantin

Karantin (en rus: Карантин) és un poble (un possiólok) de Calmúquia, a Rússia, segons el cens del 2010 tenia 100 habitants. Pertany al districte municipal de Priiútnoie.

## Referències

* ↑ «Климат: Амтя Уста». Arxivat de l'original el 2015-02-27.
* ↑ «усн». Arxivat de l'original el 2014-10-17.
* ↑ «L-38 карты Генштаба СССР. Элиста, Черкесск, Пятигорск, Волгодонск». Arxivat de l'original el 2014-10-17.
# Katsiveli (cràter)

Katsiveli és un cràter sobre la superfície de (951) Gaspra, situat amb el sistema de coordenades planetocèntriques a 55 ° de latitud nord i 65 ° de longitud est. Fa un diàmetre de 0.3 km. El nom va ser fet oficial per la UAI l'any 1994 i fa referència a Katsiveli, una ciutat a Ucraïna amb balneari.

## Referències

* ↑ "Katsiveli (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, C.; Bosted, P.; Lindsley, K. Cave Books, Saint Louis. Atlas of the Great Caves of the World, 1989.
# Königshain

Königshain (alt sòrab: Kralowski haj) és un municipi alemany que pertany a l'estat de Saxònia. Es troba a 5 km a l'oest de Görlitz. El 2022 tenia una població estimada de 1.137 habitants.

## Referències

* ↑ «Saxony (Germany): Cities and Communes in Counties» (en anglès), 13 juliol 2024. [Consulta: 18 agost 2024].
# Khyrim

Khyrim (Khairam o Nongkhrem o Nong Khrem) és un petit estat khasi a Meghalaya, a les muntanyes Khasi. Tenia una població el 1881 de 24.425 habitants i el 1901 de 31.327 habitants. El seu cap era un siem que el 1881 era U Klur Singh. Els ingressos s'estimaven en 820 lliures. Al seu territori es troba ferro amb alta puresa la major part del qual s'exporta, ja que és considerat més valuós que el ferro d'altres llocs. L'activitat principal de l'estat era i és l'agricultura amb cultius d'arròs, mill, cotó, patates, taronges, i altres vegetals; a la jungla es produeix cautxú, mel, pebre negre, cinamom i laca.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Princely states of India: "Khyrim"
# Kerstin Garefrekes

Kerstin Garefrekes (Ibbenbüren, 4 de setembre de 1979) és una centrecampista/davantera de futbol internacional entre 2001 i 2011 per Alemanya, amb la qual va guanyar 2 Mundials, 2 bronzes olímpics i 2 Eurocopes. Amb el Frankfurt ha guanyat 3 Lligues de Campions, 3 Lligues i 4 Copes.

## Trajectòria

| Temporades | Club | Títols | Selecció |
| | Arminia Ibbenbüren |
| 98/99 - 03/04 0 | Heike Rheine 0 | | Mundial 2003 (campió) Jocs Olímpics 2004 (3r lloc) |
| 04/05 - 13/14 0 0 0 0 | 1.FFC Frankfurt 0 0 0 0 | 3 Lligues de Campions, 3 Lligues, 5 Copes 0 0 0 0 | Eurocopa 2005 (campió) Mundial 2007 (campió) Jocs Olímpics 2008 (3r lloc) Eurocopa 2009 (campió) Mundial 2011 (quarts) |
| 2014 | Washington Spirit |
| 14/15 - 15/16 | 1.FFC Frankfurt | 1 Lliga de Campions |

## Referències

* ↑ «Kerstin GAREFREKES» (en anglès). FIFA. Arxivat de l'original el 19 d'agost 2016. [Consulta: 10 juliol 2016].
# Kishesim

Kishesim (Kišesim, Kišesi, Kišasa, Kišusimai) fou un principat de la frontera oriental d'Assíria situat al nord d'Ellipi, entre aquesta regió i Parsua (més al nord). Dels tres principats més importants al nord d'Ellipi segurament era el més occidental mentre Kharkhar estava a l'est de l'anterior i Araziash al sud de Kisheim, just al nord de la moderna Kermanshah. Després fou també província assíria.
El 717 aC Sargon II d'Assíria va imposar el vassallatge a Manna. Després va atacar i matar el rei Ashur-li de Karallu (la població fou deportada a Hamath i el país convertit en província), i va fer fugir al rei Itti d'Allabria que quan fou atrapat fou també deportat a Hamath amb la seva família i un nou rei es va establir a Allabria o Allabra; el districte de Nikshamma amb la ciutat de Shurgadia, el governador de les quals Shepa-sharru, estava revoltat, fou sotmès i agregat a la província assíria de Parsua o Parsuah (també Parshua o Parsuash). Sargon va envair la Mèdia occidental on va derrotar el príncep o governador de Kishesim que tenia un nom assiri (Bel-Shar-usur) segurament perquè la influència assíria a la zona ja tenia uns anys; es va establir el culte assiri i el nom de la ciutat fou canviat a Kar Adar, i es va erigir una estela; la zona fou erigida en província amb capital a Kar Adar i abraçant la major part de Parsua amb els districtes de Bit Sagbat, Bit Khirmani, Bit Umargi i altres ciutats. La ciutat de Kharkhar, el governant de la qual havia estat expulsat, va córrer la mateixa sort i el seu nom va esdevenir Kar-Sharrukin (Ciutat de Sargon) i fou colonitzada per captius i erigida en capital d'una nova província (anomenada Kharkhar). Llavors fins a almenys 28 prínceps medes van anar a Kar-Sahrrukin a retre homenatge a Sargon i portant regals i tributs amb l'esperança de quedar protegits.
La província va restar en poder d'Assíria fins als darrers anys de l'imperi. Fou ocupada pels medes el 615 aC.

## Bibliografia

* Ilya Gershevitch, The Cambridge history of Iran: The Median and Achaemenian periods, Volum 2
* Robert William Rogers A History of Babylonia and Assyria
* M. Dandamayev i È. GrantovskiĭEnciclopèdia Irànica, article Assyria, The Kingdom of Assyria and its relations with Iran, per Arxivat 2011-04-05 a Wayback Machine.
# Kivalliq

Kivalliq (en inuktitut, ᑭᕙᓪᓕᖅ) és una de les tres regions en què es divideix a efectes censals el territori de Nunavut al Canadà.
La regió de Kivalliq té una superfície de 445.109,37 km$^2$, comparable amb la de tot l'Estat Espanyol, és la tercera en mida però la segona en població de les regions de Nunavut. Malgrat que només alberga uns 8.348 habitants, segons el cens de 2006, gairebé tots inuits.
La capital se situa a Rankin Inlet.

## Comunitats

Els seus habitants es distribueixen en 7 comunitats, organitzades en llogarrets. Són:
* Llogarrets:
** Arviat
** Baker Lake
** Chesterfield Inlet
** Coral Harbour
** Rankin Inlet
** Repulse Bay
** Whale Cove
# Kivu

Kivu és una antiga regió de la República Democràtica del Congo. Actualment, Kivu és un llac situat en la frontera entre Ruanda i la República Democràtica del Congo.
El conflicte de Kivu va començar l'any 2004 a l'est del Congo com un conflicte armat entre els militars de la República Democràtica del Congo (FARDC) i el grup de Poder hutu Forces Democràtiques per a l'Alliberament de Rwanda (FDLR) a la República Democràtica del Congo. A grans trets ha consistit en tres fases, la tercera de les quals és un conflicte en curs. Abans del març de 2009, el principal grup combatent contra les FARDC era el Congrés Nacional per a la Defensa del Poble (CNDP). Després del cessament de les hostilitats entre aquestes dues forces, les forces rebels tutsis, abans sota el comandament de Laurent Nkunda, es van convertir en l'oposició dominant a les forces governamentals.

## Referències

* ↑ International Crisis Group, Congo: A Comprehensive Strategy to Disarm the FDLR, Africa Report No. 151, 9 July 2009, p. 1
# Kolinovce

Kolinovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1312.
# Kerlly Real

Kerlly Real (Quito, 7 de novembre de 1998) de nom complet Kerlly Lizeth Real Carranza és una futbolista equatoriana que actualment juga al València Club de Futbol.

## Biografia

Als 8 anys va començar a jugar a futbol a equips de barri. Pel seu nivell, formà part de la selecció de Pichincha i la ESPE, formant part de la selecció de l'Equador als onze anys. També va formar part de l'equip de futbol de l'escola Fernández Madrid.
El 2013, amb 14 anys, va ser declarada com la millor esportista del torneig de futbol sala i també va ser part de la selecció de la modalitat. Va guanyar el campionat entre col·legis sub 18 amb l'equip del Fernández Madrid. Va marcar un total de 33 gols durant el torneig, convertint-se en la màxima golejadora.
Als 16 anys va formar part de la selecció tricolor en el mundial del Canadà 2015. La temporada 2017-2018, va ser fitxada pel Màlaga CF, debutant amb victòria en la golejada 8-1 davant el Daimiel Racing Club i aconseguint el títol de Segona Divisió en finalitzar la temporada.
Entre 2018 i 2020, va ser jugadora del Còrdova CF en la Segona Divisió. El juliol del 2020 va fitxar pel València Club de Futbol de la Primera Divisió, convertint-se en la primera jugadora de nacionalitat equatoriana a disputar la màxima categoria de futbol femení espanyol.

## Referències

* 1 2 3 4 «Kerly, la “dura” del fútbol sala».
* ↑ «Kerly Real: un póquer de goles». Arxivat de l'original el 2020-07-26. [Consulta: 26 juliol 2020].
* ↑ Femenino, Fútbol. «Tras una década de trabajo duro, la ecuatoriana Kerly Real jugará en un club europeo.» (en anglès). Medium, 06-02-2017. [Consulta: 27 setembre 2019].
* ↑ mundo, El Telégrafo-Noticias del Ecuador y del. «La ecuatoriana Kerlly Real refuerza al Málaga CF» (en castellà). El Telégrafo - Noticias del Ecuador y del mundo, 03-10-2017. [Consulta: 27 setembre 2019].
* 1 2 3 «Kerly Real será uno de los fichajes del Valencia Femenino 2020-21». EsportBase, 29-06-2020. [Consulta: 26 juliol 2020].

## Enllaços externs

* Perfil en la FEF
* Perfil de Kerly en Soccerway
# Krisztina Nemes

Krisztina Nemes (Várpalota, Hongria, 1967) és una traductora hongaresa i doctorant en Història contemporània a la Universitat de Szeged, on imparteix classes de civilització catalana. El seu tema d'investigació és la identitat nacional catalana, més especialment la identitat nacional i religiosa i el paper de l'abadia de Montserrat en la lluita catalanista contemporània. Fa traduccions de l'anglès, del francès, del castellà i del català a l'hongarès. Les obres traduïdes per ella són en general novel·les o contes i també literatura especialitzada en temes d'història de la religió de la baixa Edat Mitjana. Del català ha traduït Camí de sirga de Jesús Moncada, Millor que no m’ho expliquis d'Imma Monsó, i un assaig polític, Pobles i fronteres, de Joan Francesc Mira. La versió hongaresa de l'assaig de Mira fou inclosa en el recull de les millors traduccions de l'any 2007 preparat per l'editorial Magyar Napló. En el recull de 24 autors catalans contemporanis publicat amb el títol Mentafagylalt (Gelat de menta). Ha traduït contes de Maria Antònia Oliver, Mercè Ibarz, Borja Bagunyà, Ramon Guillem, Albert Sánchez Piñol i Ramon Solsona. Actualment està treballant en la traducció d'Històries de la mà esquerra de Jesús Moncada.

## Referències

* ↑ «Krisztina Nemes». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Komsomolsk de l'Amur

Komsomolsk de l'Amur (en rus: Комсомольск-на-Амуре) és una ciutat de Rússia al krai de Khabàrovsk, al costat esquerre del riu Amur. És el major centre industrial del Districte Federal de l'Extrem Orient: hi destaca la indústria siderúrica, el refinat petrolífer, unes drassanes i una fàbrica d'avions. És una important connexió ferroviària de la línia Baikal-Amur. Connecta, cap a l'oest amb Tinda, cap a l'est amb Sovétskaia Gàvan i cap al sud amb Khabàrovsk i el tren transsiberià.

## Geografia i clima

Està a 348 km de Khabàrovsk, la capital del districte. Les temperatures reflecteixen un clima molt continental amb una banda de 50 °C de diferència entre les mínimes i les màximes. Al gener la temperatura mitjana és de 21,5 °C sota zero i el juliol de 18,7 °C positius.

## Història

Va ser conquerida pels mongols durant el segle xiii, a mitjan segle xix el tractat d'Aigun la va cedir a l'Imperi Rus. Rep el nom actual de la joventut comunista russa (Komsomol) amb el sufix na Amure (sobre l'Amur) per diferenciar-la d'altres ciutats que es deien Komsomolsk. Actualment Komsomolsk na Amure és un important centre industrial de maquinària i metal·lúrgia sobretot.

## Referències

* ↑ «Komsomolsk de l'Amur». Nomenclàtor mundial - Oficina d'Onomàstica - Secció Filològica - Institut d'Estudis Catalans. [Consulta: 23 setembre 2023].
* ↑ «Komsomolsk de l'Amur». ésAdir. [Consulta: 23 setembre 2023].
* ↑ «Komsomolsk-na-Amure». Encyclopædia Britannica. [Consulta: 26 maig 2020].
* ↑ Nishchimnykh, Iu A; Garnaga, A F «Retrospective Development of the Central Part of Komsomolsk-on-Amur, Khabarovsk Territory». IOP Conference Series: Materials Science and Engineering, 1079, 4, 01-03-2021, pàg. 042020. DOI: 10.1088/1757-899X/1079/4/042020. ISSN: 1757-8981.
* ↑ V, Drobotushenko Alexey; A, Sukhodolov Yakov «The establishment of an aerospace industry center in the Trans-Baikal Territory as a link between Siberia and the Far east». Журнал Сибирского федерального университета. Гуманитарные науки, 10, 11, 2017, pàg. 1664–1668. ISSN: 1997-1370.
* ↑ Zepp-LaRouche, Helga «Space Industry Cluster In Russia's Amur Region». EIR, 2007, pàg. 48-51.

## Enllaços externs

* Esport a Komsomolsk de l'Amur
* FC Smena (Komsomolsk de l'Amur) Arxivat 2019-07-29 a Wayback Machine.
# Kompromat: L'expedient rus

Kompromat: L'expedient rus és una pel·lícula dramàtica francesa del 2022 dirigida per Jérôme Salle i escrita per Salle i Caryl Ferey. Ha estat subtitulada al català.

## Repartiment

* Gilles Lellouche com a Mathieu Roussel
* Joanna Kulig com a Svetlana
* Louis-Do de Lencquesaing com a ambaixador francès
* Mikhail Gorevoy com a Dimitri Rostov
* Aleksey Gorbunov com a Borodin
* Elisa Lasowski com Alice Roussel
* Danila Vorobyov com Sasha Rostov
* Judith Henry com a Michèle
* Igor Jijikine com a Sagarine
* Pierre Hancisse com a Juliene
* Mikhail Safronov com a Ivanovich
* Marius Repsys com a Shakir
* Olivia Malahieude com a Rose Russell
* Sasha Piltsin com a Sergey

## Producció

El film s'inspira parcialment en el cas de kompromat real que va implicar Yoann Barbereau. El productor no va obtenir els drets de la història de Barbereau, de manera que es va crear una història fictiva inspirada en aquest cas. Es mantenen algunes similituds, per exemple, Barbereau va ser també el director de l'Alliance française a Irkutsk i també va ser acusat de difondre pornografia infantil i abusar de la seva pròpia filla, només per escapar de la presó.

## Referències

* ↑ «Kompromat: L'expedient rus». Goita què fan, ara!. [Consulta: 26 juliol 2023].
* ↑ «The Story of Yoann Barbereau».
* ↑ Smith, Kyle. «‘Kompromat’ Review: On the Run in Russia».
# LV-5223

La LV-5223 és una carretera antigament anomenada veïnal, actualment gestionada per la Diputació de Lleida. La L correspon a la demarcació provincial de Lleida, i la V a la seva antiga consideració de veïnal.
És una carretera del Pallars Sobirà, de la xarxa local de Catalunya, de 12,5 quilòmetres de llargària, que té l'origen a la C-13, en terme de Sort, al nord de la mateixa capital comarcal i el destí final en el poble de Llessui, actualment del mateix terme municipal de Sort.
En els seus 12,5 quilòmetres de recorregut puja 710,4 m.
Trepitja un sol terme municipal, el de Sort, però passa pels pobles de la Bastida de Sort, Altron, Sorre, Torre i Llessui, i també molt a prop dels de Bernui i Saurí, que queden a migdia i estan units amb la LV-5223 a través de la LV-5225. Abans, en el punt quilomètric 3,2, una altra carretera l'enllaça amb un altre poble: és la LV-5224, que mena a Olp.

## Enllaços externs

* Institut Cartogràfic de Catalunya
# LV-5119

La LV-5119 (Lleida Veïnal 5119), és una carretera de la Xarxa de Carreteres del Pirineu, situada a la comarca de l'Alt Urgell. És una carretera antigament anomenada veïnal, actualment gestionada per la Generalitat de Catalunya. La L correspon a la demarcació territorial de Lleida, i la V a la seva antiga categoria.
Té l'origen a la carretera LV-5118, en el seu punt quilomètric 2,250, i en un breu traçat de menys d'un quilòmetre mena fins al poble de Tragó de Segre. Discorre íntegrament pel marge dret del Segre, de forma paral·lela al riu. Actualment, aquesta carretera té continuïtat cap al poble de Nuncarga, des del qual segueix per la carretera de nova creació que circueix el Pantà de Rialb pel seu marge dret, a prop de la riba del pantà.

## Recorregut

| Tipus de Sortida | Direcció de la sortida | Carretera que hi enllaça | Qm |
| LV-5119 | Peramola | LV-5118 | 0 |
| | Tragó de Segre | | 1 |
| | Nuncarga, Pantà de Rialb | Carretera de Nuncarga | - |

## Enllaços externs

* La carretera LV-5119 en el seu entorn, a l'Institut Cartogràfic de Catalunya
# Kologrívovka

Kologrívovka (Кологривовка en rus) - és un poble de l'óblast de Penza, a Rússia, el 2004 tenia 26 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Kutinaïta

La kutinaïta és un mineral de la classe dels sulfurs.

## Característiques

La kutinaïta és un sulfur d'argent, coure i arsènic, de fórmula química Ag₆Cu$_{14}$As₇. Cristal·litza en el sistema isomètric, formant petits grans fent intercreixements amb la novakita. La seva duresa a l'escala de Mohs és 4,5.
Segons la classificació de Nickel-Strunz, la pertany a «02.AA: Aliatges de metal·loides amb Cu, Ag, Au» juntament amb els següents minerals: domeykita-β, algodonita, domeykita, koutekita, novakita, cuprostibina, al·largent, discrasita, maldonita i stistaïta.

## Formació i jaciments

Es forma en filons hidrotermals rics en carbonats. Sol trobar-se associada a altres minerals com: novakita, koutekita, paxita, arsenolamprita, löllingita, al·largent, koutekita, domeykita, lautita, arsènic, plata o proustita. Va ser descoberta a Černý Důl, Riesengebirge (Regió de Hradec Králové, Bohèmia, República Txeca). També se n'ha trobat a Rabejac (França), Nieder-Beerbach (Alemanya) i a Meskani (Iran).

## Referències

* ↑ «Kutinaite» (en anglès). Mindat. [Consulta: 24 gener 2016].
* 1 2 «Kutinaite» (en anglès). Handbook of Mineralogy. [Consulta: 24 gener 2016].
# Kur

Kur és una paraula sumèria que inicialment volia dir 'la terra de muntanyes' i es referia a les muntanyes de Zagros a l'est de Sumèria. El nom era representat per una muntanya; també volia dir 'terra estrangera'. Kur era emprat de vegades per dir «la terra» (encara que el nom adequat era "ki") i Sumèria s'anomenava Kur-gal o «Gran terra» o «Gran Muntanya».
Una segona accepció de la paraula designava un dimoni monstruós que habitava el «món dels morts», i per extensió, personificava el mateix inframón, també anomenat Irkalla. En aquest món hi habitaven diverses deïtats entre les quals destacaven: Ereixkigal i el seu marit Gugalanna i Nergal, el déu de la guerra i de la pestilència. El déu principal sumeri, Enlil, hi va ser enviat per exiliar-lo, acusat de violació. Aquest inframón es confon amb Irkalla, el lloc des d'on no hi ha cap retorn.
Alguns dels grans personatges que habitaven Kur van ser:
* Namtar, el destí, dimoni de la mort, responsable de les malalties i dels paràsits.
* Ningishzida, un déu que es feia present al món dels humans en forma d'arbre.
* Dumuzi, que va baixar a l'infern i coneixia de prop la mort i podia regular la vida.
* Pazuzu, el rei dels dimonis del vent.
* Gallu, set dimonis que portaven les ànimes a l'inframón.
* Neti, cap dels guardians.
* Dimpemekug, a qui era costum oferir regals.
* Labartu, un dimoni femení especialment maligne i molt temut.

## Referències

* ↑ Horowitz, Wayne. Mesopotamian cosmic geography. Winona Lake, Ind.: Eisenbrauns, 2011, p. 272. ISBN 9781575062150.
* ↑ Barrett, Caitlín «Was Dust Their Food and Clay Their Bread? Grave Goods, the Mesopotamian Afterlife, and the Liminal Role of Inana/Ishtar». Journal of Ancient Near Eastern Religions, 7, 1, 2007, pàg. 9-12.
* ↑ Langdon, S. H. The mythology of all races. Vol. 5, Semitic.. Nova York: Cooper Square, 1964, p. 132-135.

## Bibliografia

* John A. Halloran, Sumerian Lexicon: Version 3.0, a sumerian.org
# Kura-Tsetse

Kura-Tsetse - Кура-Цеце (rus) és un khútor del krai de Krasnodar, a Rússia. Es troba a la vora del riu Kura-Tsetse, constituent del Tsetse, afluent del riu Pxix, que n'és del Kuban. És a 23 km al sud-est de Goriatxi Kliutx i a 68 km al sud-est de Krasnodar.
Pertany al possiólok de Kutaís.